**Δημιουργία εφαρμογής για κινητά τηλέφωνα, για την πλοήγηση των ατόμων με αναπηρίες, εντός των χώρων του Γεωπονικού Πανεπιστημίου Αθηνών**

Το Γραφείο Διασύνδεσης του Γεωπονικού Πανεπιστημίου Αθηνών στο πλαίσιο της υλοποίησης της Πράξης «Υποστήριξη Παρεμβάσεων Κοινωνικής Μέριμνας Φοιτητών του Γεωπονικού Πανεπιστημίου Αθηνών» με Κωδικό ΟΠΣ 5045556, η οποία έχει ενταχθεί στο Επιχειρησιακό Πρόγραμμα «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» που συγχρηματοδοτείται από το Ευρωπαϊκό Κοινωνικό Ταμείο (ΕΚΤ)», έχει δημιουργήσει μία εφαρμογή για κινητά τηλέφωνα (application), προσβάσιμη άτομα με αναπηρίες (ΑμεΑ), για που θα τους πλοηγεί στους χώρους εντός του Γεωπονικού Πανεπιστημίου Αθηνών (ΓΠΑ), συμπεριλαμβανομένων και των τριών παραρτημάτων, της Θήβας, της Άμφισσας και του Καρπενησίου.

Πιο συγκεκριμένα, η εφαρμογή περιλαμβάνει:

(1) Χάρτη όλου του συγκροτήματος με όλα τα κτήρια διαβαθμισμένα ανάλογα με την προσβασιμότητα τους,

(2) Ηχητικό μήνυμα συνδεδεμένο με το GPS του κινητού που θα εντοπίζει την τοποθεσία (κτήριο) που βρίσκεται ο χρήστης,

(3) Πλοήγηση από σημείο σε σημείο με ηχητική καθοδήγηση,

(4) Χρήση alert που θα ειδοποιεί τους φύλακες του Πανεπιστημίου στο κινητό τους σε περίπτωση ανάγκης,

(5) Λίστα με όλα τα μέλη της Πανεπιστημιακής Κοινότητας όλων των τμημάτων του ΓΠΑ (ΔΕΠ, ΕΤΕΠ, ΕΔΙΠ, και διοικητικό προσωπικό) με τα στοιχεία επικοινωνίας τους και με ηχητική ανάγνωση αυτών.

Δεδομένου ότι το Γεωπονικό Πανεπιστήμιο Αθηνών περιλαμβάνει 28 συγκροτήματα κτηρίων μέσα στα οποία βρίσκονται πολλά αμφιθέατρα, εργαστήρια και αίθουσες διδασκαλίας, για την διδασκαλία και εκπαίδευση των φοιτητών, θεωρήθηκε σημαντικό η εφαρμογή να είναι όσο το δυνατόν πιο απλοποιημένη για τον χρήστη, και προσβάσιμη αναλόγως της αναπηρίας του. Πιο συγκεκριμένα, για τους χρήστες με προβλήματα ακοής παρουσιάζεται η εικονική πλοήγηση ενώ για τους χρήστες με προβλήματα όρασης υπάρχει η δυνατότητα της ηχητικής πλοήγησης, κατόπιν λήψης ανάλογης εντολής.

Την εφαρμογή μπορεί πολύ εύκολα να την κατεβάσει ο χρήστης στο κινητό του και να μεταβαίνει σε αυτήν όποτε του είναι απαραίτητη.

Η εφαρμογή είναι διαθέσιμη στο play store στον παρακάτω υπερσύνδεσμο: <https://play.google.com/store/apps/details?id=com.aua.geoponiko&pli=1&fbclid=IwAR3g22Qp5BLrrelLOgk4mFECY7TXEgKuArfikqeUQj6vb8CjMETsJqC_pVQ>

Σύντομα θα είναι διαθέσιμη και στο apple store.

Οδηγίες χρήσης της εφαρμογής θα βρείτε εδώ: <https://docs.google.com/document/d/1tROSeHCRDaccWT-XuLGap_Q4w7mAUiHo/edit?usp=sharing&ouid=100623838104203310336&rtpof=true&sd=true>

Αλλά και στο επισυναπτόμενο αρχείο

Για περισσότερες πληροφορίες επικοινωνήστε με την κα Τσούρου Βιργινία Μαρία, Γραφείο Διασυνδεσης ΓΠΑ, τηλ. Επικοινωνίας: 2105294817, email: career@aua.gr